ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारत सरकारने देशात कोविड-19 प्रतिबंधासाठी, त्याचा फैलाव रोखण्यासाठी आणि व्यवस्थापनासाठी एकत्रित प्रयत्नांच्या माध्यमातून राज्ये/ केंद्रशासित प्रदेश यांच्यासोबत अनेक उपाययोजना केल्या आहेत. त्यावर अतिशय उच्च स्तरावरून नियमित देखरेख केली जात आहे आणि त्यांचा आढावा घेतला जात आहे
नवी दिल्ली, 12 एप्रिल 2020
देशातील सर्व सरकारी आणि खाजगी वैद्यकीय महाविद्यालयात कोविड-19 च्या चाचण्यांच्या क्षमतेत तातडीने वाढ करण्यासाठी, देशभरातील महत्त्वाच्या संस्थांमध्ये ही जबाबदारी समप्रमाणात विभागून देण्याचे निर्देश देण्यात आले आहेत. या संस्था वैद्यकीय महाविद्यालयांसाठी त्यांना नेमून दिलेल्या क्षेत्रात मार्गदर्शक म्हणून काम करतील आणि संबंधित राज्यांमध्ये कोविड-19 चाचणी केंद्रांची स्थापना करण्याला मदत करतील, अशी अपेक्षा आहे. या सर्व संस्थांना संबंधित राज्य सरकारांशी योग्य समन्वय राखून काम करण्याचे निर्देश दिले आहेत.
कालपासून देशभरात पुष्टी झालेल्या 909 कोविड-19 रुग्णांची नोंद झाली. 716 रुग्ण उपचारानंतर बरे झाल्याने त्यांना घरी पाठवण्यात आले आहे आणि आतापर्यंत 273 मृत्यूंची नोंद झाली आहे.
समर्पित रुग्णालये, अलगीकरण खाटा, आयसीयू खाटा आणि विलगीकरण सुविधा यांचा समावेश असलेल्या प्राथमिक वैद्यकीय पायाभूत सुविधांच्या क्षमतेत वाढ करण्यावर देखील सरकार भर देत आहे.
12.04.2020 रोजी 8356 रुग्णांसाठी अंदाजे 1671 खाटांची  गरज होती, तर देशभरातील 601 समर्पित कोविड-19 रुग्णालयांमध्ये 1,05,980 खाटा उपलब्ध आहेत. समर्पित रुग्णालयांमधील अलगीकरण खाटांच्या संख्येत आणखी वाढ करण्यात येत आहे.
कोविड-19च्या रुग्णांच्या व्यवस्थापनासाठी देशभरात समर्पित रुग्णालयांची संख्या वाढवण्यात येत आहे.
सरकारी रुग्णालयांसोबतच खाजगी रुग्णालये, सार्वजनिक क्षेत्रातील उद्योग, लष्करी रुग्णालये, भारतीय रेल्वे देखील या प्रयत्नांमध्ये योगदान देत आहेत. दारुगोळा कारखाना मंडळाने दुर्गम भागात वैद्यकीय पायाभूत सुविधांमध्ये वाढ करण्यासाठी विशेष प्रकारच्या तंबूंची निर्मिती केली आहे.
सर्व प्रकारच्या सज्जतेसाठी प्रयत्नांचा एक भाग म्हणून एम्स, एनआयएमएचएएनएस यांसारख्या राष्ट्रीय महत्त्वाच्या वैद्यकीय संस्थांच्या माध्यमातून वैद्यकीय कर्मचाऱ्यांना प्रशिक्षण देण्यावरही भर दिला जात आहे. व्हेंटिलेटर व्यवस्थापन, वैद्यकीय व्यवस्थापन, संसर्ग प्रतिबंध/ नियंत्रण, जैव वैद्यकीय कचऱ्याची विल्हेवाट आणि साथरोगशास्त्र यांच्या संदर्भात ऑनलाईन प्रशिक्षण मॉड्युल आणि वेबिनारचे आयोजन या संस्थांकडून करण्यात येत आहे. आघाडीवरच्या वैदयकीय कर्मचाऱ्यांना सज्ज ठेवण्यासाठी मॉक ड्रिलचे देखील आयोजन करण्यात येत आहे.
कोविड-19 शी सबंधित तांत्रिक मुद्दे, मार्गदर्शक सूचना आणि नियमावली संदर्भात अधिकृत आणि ताजी माहिती मिळवण्यासाठी नियमितपणे पुढील संकेतस्थळाला भेट द्या.
https://www.mohfw.gov.in/.
कोविड-19 शी सबंधित तांत्रिक प्रश्न technicalquery.covid19[at]gov[dot]in या ईमेलवर आणि इतर प्रश्न ncov2019[at]gov[dot]in . या ईमेलवर पाठवता येतील.
कोविड-19 बाबत कोणतीही शंका दूर करण्यासाठी आरोग्य व कुटुंब कल्याण मंत्रालयाला फोन करा. हेल्पलाईन क्रमांक: +91-11-23978046 किंवा 1075 . राज्ये/ केंद्रशासित प्रदेशांमधील क्रमांकाची यादी या ठिकाणी देखील उपलब्ध आहे.
https://www.mohfw.gov.in/pdf/coronvavirushelplinenumber.pdf .
G.Chippalkatti/S.Patil/P.Malandkar
(
रेल्वे मंत्रालय
राष्ट्रीय हाय स्पीड रेल्वे महामंडळ लिमिटेडद्वारे मुंबई - अहमदाबाद हायस्पीड रेल्वे कॉरिडॉरसाठी पहिले फुल स्पॅन ४० मीटर बॉक्स गर्डर टाकण्याची प्रक्रिया सुरु
सुमारे 970 मेट्रिक टन वजनाचा, हा भारतातील सर्वात जड प्री-स्ट्रेस्ड काँक्रीट बॉक्स गर्डर
एका महिन्यात सुमारे 300 फुल स्पॅन बॉक्स गर्डरची कमाल गरज पूर्ण करण्यासाठी कास्टिंग यार्ड आणि लॉन्चिंगसाठी अवजड यंत्रसामग्रीचे नियोजन
नवी दिल्ली, 29 ऑक्टोबर 2021
राष्ट्रीय हाय स्पीड रेल्वे महामंडळ लिमिटेडने मुंबई-अहमदाबाद हाय स्पीड रेल्वे कॉरिडॉर  साठी उंच पुलाच्या बांधकामाला गती देण्यासाठी 40 मीटर स्पॅनच्या पहिल्या फुल स्पॅन प्री-स्ट्रेस्ड कॉंक्रिट  बॉक्स गर्डर टाकण्याचे काम गुजरातमधील आणंद येथील कास्टिंग यार्डमध्ये 28 ऑक्टोबर 2021 रोजी सुरु केले.
40 मीटर लांबीच्या प्री-स्ट्रेस्ड कॉंक्रिट बॉक्स गर्डरचे वजन सुमारे 970 मेट्रिक टन आहे आणि हे भारतातील बांधकाम उद्योगातील सर्वात वजनदार प्री-स्ट्रेस्ड कॉंक्रिट बॉक्स गर्डर असेल.कोणत्याही बांधकाम सांध्याशिवाय असलेल्या आणि 390 घन मीटर काँक्रीटसह आणि 42 एमटी पोलादाचा चा समावेश असलेला 40 मीटर लांबीचा स्पॅन गर्डर एकाच खंडात टाकला जात आहे.
मुंबई-अहमदाबाद हाय-स्पीड रेल्वे प्रकल्प 508 किमी लांबीचा असून 508 किमीपैकी 352 किमी गुजरात राज्यात  आणि दादरा आणि नगर हवेली  मध्ये आहे आणि उर्वरित 156 किमी महाराष्ट्र राज्यात आहे.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
संरक्षण मंत्रालय
संरक्षणमंत्री राजनाथ सिंह यांच्या ताश्कंद भेटीदरम्यान उझबेकिस्तान, कझाकस्तान आणि बेलारुसच्या समपदस्थांसोबत द्विपक्षीय बैठका, तिन्ही देशांदरम्यान संरक्षण सहकार्य वाढवण्याच्या उपायांवर केली चर्चा
नवी दिल्ली, 23 ऑगस्ट 2022
संरक्षणमंत्री राजनाथ सिंह तीन दिवसांच्या औपचारिक दौऱ्यासाठी उझबेकिस्तानमध्ये ताश्कंद येथे आज 23 ऑगस्ट 2022 रोजी दाखल झाले. या दौऱ्याच्या पहिल्या दिवशी राजनाथ सिंह यांनी त्यांचे उझबेकी समपदस्थ लेफ्टनंट जनरल बाखोदिर कुर्बानोव्ह, कझाकस्तानचे संरक्षणमंत्री कर्नल जनरल झाकसिलिकोव्ह रुसलान झाकसिलिकोव्ह आणि बेलारूसचे संरक्षणमंत्री लेफ्टनंट जनरल व्हिक्टर ख्रेनिन यांच्याशी द्विपक्षीय बैठकांमध्ये चर्चा केली.
या बैठकांदरम्यान तिन्ही देशांसोबत संरक्षण सहकार्याच्या समग्र स्थितीचा आढावा घेण्यात आला. यामध्ये परस्परांना फायदेशीर असलेल्या सहकार्यामध्ये वाढ करण्याच्या क्षेत्रांना लक्षात घेण्यावर भर देण्यात आला. परस्पर हिताच्या मुद्यांवर देखील यावेळी चर्चा करण्यात आली. 24 ऑगस्ट 2022 रोजी संरक्षणमंत्री शांघाय सहकार्य संघटनेच्या सदस्य देशांच्या संरक्षणमंत्र्यांच्या बैठकीत सहभागी होणार आहेत. शांघाय सहकार्य संघटनेच्या सदस्य देशांदरम्यान संरक्षणविषयक सहकार्याच्या मुद्यांवर चर्चा करण्यात येणार आहे. या चर्चेनंतर एक संयुक्त निवेदन जारी करण्यात येईल.
ताश्कंदमधील वास्तव्यादरम्यान, राजनाथ सिंह माजी पंतप्रधान दिवंगत लाल बहादूर शास्त्री यांच्या स्मारकाला भेट देतील आणि उझबेकिस्तानमधील भारतीय समुदायाची भेट घेतील.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
राष्ट्रपती कार्यालय
राष्ट्रपती द्रौपदी मुर्मू यांनी गुरू तेग बहादूरजी यांच्या हौतात्म्य दिनाच्या पूर्वसंध्येला दिला संदेश
नवी दिल्ली, 23 नोव्हेंबर 2022
गुरू तेग बहादूरजी यांच्या हौतात्म्य दिनाच्या पूर्वसंध्येला राष्ट्रपती द्रौपदी मुर्मू यांनी संदेश दिला आहे. त्यांनी म्हटले आहे,
“गुरू तेग बहादूर यांच्या हौतात्म्य दिनानिमित्त मी त्यांना आदरांजली वाहते.
गुरू तेग बहादूर यांनी त्यांचे आयुष्य धर्मासाठी वेचले. 'सिर दिया पर सार ना दिया', हे त्यांच्याबद्दल यथोचितपणे बोलले जाते. त्यांचा त्याग येणाऱ्या काळात कायम स्मरणात राहील.
त्यांना 'हिंद की चादर' असेही म्हटले जाते कारण त्यांचे हौतात्म्य हे मानवतेसाठी त्यांनी केलेला त्याग आहे.
एकता आणि बंधुत्वाची गुरू तेग बहादूरजी यांची शिकवण आत्मसात करण्याची प्रतीज्ञा आपण सगळ्यांनी घेऊया.”
राष्ट्रपतींचा संदेश हिंदीत वाचण्यासाठी येथे क्लिक करा.
S.Tupe/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
युवा व्यवहार आणि क्रीडा मंत्रालय
युवा व्यवहार आणि क्रीडा मंत्रालयाच्या राष्ट्रीय क्रीडा विकास निधीसाठी कोल इंडिया लिमिटेडनचे 75 कोटी रुपयांचे योगदान
बंगळूर, भोपाळ आणि एलएनआयपीई ग्वाल्हेर येथे एसएआय अकॅडमीमध्ये खेळाडूंसाठी वसतिगृहे : अनुराग ठाकूर
पीएसयू सारखे भागधारक, कॉर्पोरेट्स आणि व्यक्तींनी सामाजिक जबाबदारीचा भाग म्हणून एनएसडीएफमध्ये उदारपणे योगदान द्यावे आणि क्रीडा शक्ती बनण्याच्या भारताच्या प्रवासात भागधारक व्हावे : अनुराग ठाकूर
नवी दिल्ली, 7 सप्टेंबर 2021
प्रमुख वैशिष्ट्ये :
- भारतीय क्रीडा प्राधिकरण आणि कोल इंडिया यांनी संयुक्तपणे क्रीडा अकादमी सुरू करावी : अनुराग ठाकूर
- सीआयएलकडून पुरविला जाणारा निधी काळजीपूर्वक वापरला जाईल आणि ठराविक काळातच प्रकल्प पूर्ण केला जाईल : निशीथ प्रामाणिक
युवा व्यवहार आणि क्रीडा मंत्रालयाच्या राष्ट्रीय क्रीडा विकास निधी  विभागाच्या वतीने कोल इंडिया लिमिटडेसह केंद्रीय युवा व्यवहार आणि क्रीडा मंत्री अनुराग सिंह ठाकूर यांच्या उपस्थितीत नवी दिल्ली येथे एक सामंजस्य करार करण्यात आला आहे. कार्पोरेट सामाजिक जबाबदारीतील दायित्त्वाचा भाग म्हणून  सीआयएलच्या वतीने 75 कोटी रुपये योगदानासाठी हा करार झाला आहे. युवा व्यवहार आणि क्रीडा मंत्रालयाचे राज्यमंत्री निशिथ प्रामाणिक, क्रीडा विभागाचे सचिव रवी मित्तल आणि कोल इंडिया लिमिटेडचे अधिकारी या कार्यक्रमास उपस्थित होते.
भाषणा दरम्यान, अनुराग ठाकूर म्हणाले की, नुकत्याच झालेल्या ऑलिम्पिक आणि पॅरालिम्पिकमध्ये आपल्या खेळाडूंनी केलेल्या अभूतपूर्व यशाच्या पार्श्वभूमीवर कोल इंडियाकडून एनएसडीएफसाठी अतिशय योग्यवेळी मौल्यवान योगदान देण्यात आले आहे. पॅरालिम्पिक्समध्ये आतापर्यंतची सर्वोत्तम कामगिरी केल्याबद्दल आणि टोक्यो पॅरालिम्पिकमध्ये 19 पदके कमावल्याबद्दल त्यांनी भारतीय अथलिट्सचे अभिनंदन केले. अधिक माहिती देताना अनुराग ठाकूर म्हणाले की, हा निधी राष्ट्रीय आणि आंतारराष्ट्रीय स्तरावर उत्कृष्टता प्राप्त करण्यासाठी आणि विशिष्ट क्रीडा शाखांमध्ये खेळांना प्रोत्साहन देण्यासाठी वापरला जातो.
"अथलिट्सना लाभ मिळावा, अशा दृष्टीने एसएआय आणि एनएलआयपीई अंतर्गत असलेल्या क्रीडा अकादमींना अधिक वसतिगृहांची गरज आहे. क्रीडापटूंसाठी बंगळूर, भोपाळ आणि एलएनआयपीई ग्वाल्हेर येथे तीन वसतिगृहांच्या बांधकामांसाठी 75 कोटी रुपयांच्या भरीव निधीचे योगदान देण्यासाठी कोल इंडिया लिमिटेडच्या प्रयत्नांमुळे प्रशिक्षणात सुलभता आणि सुधारित सुविधा उपलब्ध होऊ शकतील," ठाकूर यांनी नमूद केले.
देशातील क्रीडा संस्कृतीचा वारसा पुढे नेण्यासाठी भारतीय क्रीडा प्राधिकरण आणि कोल इंडिया लिमिटेड यांनी संयुक्तरित्या क्रीडा अकादमी उभारावी, असा प्रस्ताव मंत्र्यांनी यानिमित्ताने मांडला.
ठाकूर यांनी सर्व पीएसयू, कॉर्पोरेट्स आणि व्यक्तींना आवाहन केले आहे की, त्यांनी पुढे यावे आणि त्यांच्या कॉर्पोरेट सामाजिक जबाबदारीचा भाग म्हणून एनएसडीएफमध्ये उदारपणे योगदान द्यावे आणि क्रीडा शक्ती बनण्याच्या भारताच्या प्रवासात भागधारक व्हावे.
भाषणा दरम्यान, निशित प्रामाणिक यांनी अश्वासन दिले की, सीआयएलकडून पुरविला गेलेला निधी हा काळजीपूर्वक पद्धतीने वापरला जाईल आणि प्रकल्प वेळेत पूर्ण होईल.
एनएसडीएफसाठी केले जाणारे योगदान हे प्रामुख्याने सार्वजनिक क्षेत्रातील कंपन्या आणि बँका यांच्या माध्यमातून होत असते. 31.03.2021 पर्यंत एकूण सीएसआर योगदान हे 170 कोटी रुपये आणि केंद्रीय युवा व्यवहार आणि क्रीडा मंत्रालयाने त्यात आपला 164 कोटी रुपये इतका वाटा दिला आहे.
Jaydevi PS/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
संरक्षण मंत्रालय
गोवा येथे सशस्त्र दल न्यायाधिकरणाच्या सर्किट बेंचचे 21 डिसेंबर 22 रोजी होणार उद्घाटन
गोवा, 13 डिसेंबर 2022
सशस्त्र दल न्यायाधिकरणचे मुंबई येथील प्रादेशिक खंडपीठ, डिसेंबर 2022 मध्ये प्रथमच गोव्यात सर्किट बेंच सुरु करणार आहे. यामुळे गोव्यातील सध्या कार्यरत जवान आणि माजी सैनिकांसाठी न्याय मिळण्याची सुविधा गोव्यातच उपलब्ध होणार आहे. मुंबई उच्च न्यायालयाने गोव्यातील त्यांची जागा सशस्त्र दल न्यायाधिकरणाला वापरण्यासाठी संमती दिली आहे. गोव्यातील सर्किट बेंचचा उद्घाटन समारंभ 21 डिसेंबर 2022 रोजी आयोजित करण्यात आला आहे. नवी दिल्लीतील सशस्त्र दल न्यायाधिकरणाचे अध्यक्ष माननीय न्यायमूर्ती राजेंद्र मेनन उद्घाटन समारंभाला प्रमुख पाहुणे म्हणून उपस्थित राहणार आहेत.
माननीय न्यायमूर्ती यू सी श्रीवास्तव, प्रादेशिक खंडपीठ, लखनौ आणि माननीय व्हाइस अॅडमिरल अभय आर कर्वे  पीव्हीएसएम , एव्हीएसएम , प्रादेशिक खंडपीठ, मुंबई यांच्या अध्यक्षतेखालील खंडपीठाने यावर्षी जवळपास 700 प्रकरणे निकाली काढली आहेत.| PIB Panaji | S.Kakade/S.Chavan/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 130
सांस्कृतिक मंत्रालय
आषाढ पौर्णिमा - धम्मचक्र दिन कार्यक्रमाप्रसंगी पंतप्रधानांचा संदेश
कोरोना महामारीच्या काळातही भगवान बुद्धांची शिकवण कालसुसंगत - पंतप्रधान
बुद्धांनी दाखवलेल्या मार्गाचा अवलंब करत खडतर आव्हानांचा सामना कसा करावा हे भारताने दाखवून दिले : पंतप्रधान
जगाला संकटकाळात बुद्धांच्या शिकवणीची ताकद उमजली : पंतप्रधान
नवी दिल्ली, 24 जुलै 2021
कोरोना महामारीच्या सध्याच्या काळात भगवान बुद्ध अधिक कालसुसंगत असल्याचे पंतप्रधान नरेंद्र मोदी यांनी म्हटले आहे.
बुद्धांनी दाखवलेल्या मार्गाचा अवलंब करत आम्ही आणखी खडतर आव्हानांचा सामना करु शकतो हे भारताने दाखवून दिले आहे. बुद्धांच्या शिकवणीचा मार्ग अनुसरत संपूर्ण जग एकसंध होत मार्गक्रमण करत आहे.
'प्रार्थनेसह काळजी' हा आतंरराष्ट्रीय बौध्द महासंघाचा उपक्रम प्रशंसनीय असल्याचे त्यांनी आषाढ पौर्णिमा - धम्मचक्र दिन कार्यक्रमाप्रसंगी आपल्या संदेशात सांगितले.
आपली बुद्धी, वाणी, कृती आणि प्रयत्न यातील सौहार्द आपल्याला वेदनेपासून दूर नेतील अर्थात आनंदाच्या दिशेने पुढे जाऊ असे पंतप्रधान म्हणाले.
चांगल्या काळात सर्वांच्या कल्याणासाठी काम करण्याकरता तर कठिण प्रसंगी परस्परांना बळ देण्याची प्रेरणा यामुळे मिळते. भगवान बुद्धांनी या सौहार्दासाठी आपल्याला अष्टमार्ग दिल्याचे पंतप्रधानांनी सांगितले.
त्याग आणि संयमाच्या अग्नीतून तावूनसुलाखून निघालेले बुद्ध जेव्हा बोलू लागतात तेव्हा ते केवळ शब्द उरत नाहीत, तर ते संपूर्ण धम्मचक्र प्रवर्तन होते. त्यांनी दिलेले ज्ञान जगाच्या कल्याणासाठीचा समानार्थी अर्थ ठरतो. यामुळेच आज संपूर्ण जगभरातील लोक त्यांचे अनुयायी होत आहेत असे पंतप्रधान म्हणाले.
धम्मपदाचा दाखला देत ,” वैराने वैर संपत नाही. वैर केवळ शांत मन आणि प्रेमानेच शांत होते” असे ते म्हणाले . जगाला संकटकाळात बुद्धांच्या शिकवणीची ताकद उमजली आहे. बुद्धांची ही शिकवण, मानवतेचा हा अनुभव जसजसा समृद्ध होईल हे जग समृद्धीची, यशाची नवनवी शिखरे सर करेल या शब्दात पंतप्रधानांनी आपल्या संदेशाची सांगता केली.
https://youtu.be/Sq6i8ZGgmqU
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
आरोग्य आणि कुटुंब कल्याण मंत्रालय
एकूण लसीकरण 8 कोटी पेक्षा अधिक
एकूण कोविड 19 चाचण्यांची संख्या 25 कोटींच्या पुढे
कोविड 19 विरूद्ध भारताच्या लढाईतील महत्त्वपूर्ण कामगिरी नोंदवत गेल्या 24 तासांत 43 लाखाहून अधिक लसींचे डोस दिले गेले. हे देशातील आतापर्यंतचे एका दिवसातील सर्वोच्च लसीकरण आहे.
लसीकरण मोहिमेच्या  च्या 80 व्या दिवसापर्यंत लसींचे 43,00,966 डोस देण्यात आले. त्यापैकी 39,00,505 लाभार्थ्यांना 48,095 सत्रांमध्ये प्रथम डोससाठी लसीकरण करण्यात आले आणि 4,00,461 लाभार्थ्यांना लसीचा दुसरा डोस प्राप्त झाला.
आणखी एक उल्लेखनीय कामगिरी नोंदवताना , देशभरात राबविल्या जात असलेल्या कोविड 19 लसीच्या डोसची एकूण संख्या आज 8.31 कोटीच्या पुढे गेली आहे. पहिल्या डोसच्या लसीकरणानेही 7 कोटी  चा टप्पा ओलांडला आहे
भारतात दररोज नवीन रुग्णांची संख्या वाढतच आहे. गेल्या 24 तासांत 96,982 नवीन रुग्ण आढळले.
महाराष्ट्र, छत्तीसगड, कर्नाटक, उत्तर प्रदेश, तामिळनाडू, दिल्ली, मध्य प्रदेश आणि गुजरात या आठ राज्यांत कोविडच्या दैनंदिन नवीन रुग्णसंख्येत मोठ्या प्रमाणात वाढ झाली आहे. नवीन रुग्णांपैकी 80.04% या 8 राज्यांमधील आहेत.
महाराष्ट्रात काल दिवसभरात सर्वाधिक 47,288 रुग्ण आढळले.
भारताची एकूण सक्रिय रुग्णसंख्या 7,88,223 वर पोहोचली आहे. त्यात आता देशातील एकूण बाधित रुग्णसंख्येच्या 6.21 टक्के आहे. गेल्या 24 तासांत एकूण सक्रिय रुग्णसंख्येतून 46,393 रुग्णांची वाढ झाली आहे.
देशातील एकूण सक्रिय रुग्णांपैकी जवळपास 57.42% एकट्या महाराष्ट्रात आहेत .
देशातील बरे झालेल्या रुग्णांची एकूण संख्या आज 1,17,32,279 इतकी झाली आहे. रुग्ण बरे होण्याचा राष्ट्रीय दर 92.48% आहे.
गेल्या 24 तासात 50,143 रुग्ण बरे झाले
गेल्या 24 तासांत 446 मृत्यूची नोंद झाली.
नवीन मृत्यूंमध्ये 80.94 टक्के मृत्यू आठ राज्यांमधील आहेत. महाराष्ट्रात सर्वाधिक 155 मृत्यूंची नोंद झाली आहे.
माहिती आणि प्रसारण मंत्रालय
पंतप्रधान नरेंद्र मोदी यांनी गुजरातमध्ये आकाशवाणी दाहोद एफएम प्रसारण केंद्र प्रकल्पाची केली पायाभरणी
10 किलोवॅट क्षमतेचे एफएम केंद्र गुजरात आणि मध्य प्रदेशातील 25 लाख रहिवाशांना सेवा पुरवणार
नवी दिल्ली, 27 सप्टेंबर 2023
पंतप्रधान नरेंद्र मोदी यांनी आज गुजरातमध्ये आकाशवाणी दाहोद एफएम प्रसारण केंद्र प्रकल्पाची पायाभरणी केली. राज्यातील बोडेली येथे आयोजित एका कार्यक्रमात पंतप्रधानांनी इतर काही प्रकल्पांसह, 10 किलो वॅट क्षमतेच्या एफएम प्रसारण केंद्राची दूरदृश्य प्रणालीच्या माध्यमातून पायाभरणी केली.
या प्रकल्पासाठी अंदाजे रु. 11 कोटी खर्च अपेक्षित आहे. या केंद्राचे स्थान अंदाजे 55 किमी त्रिज्या क्षेत्राचा समावेश करण्याच्या दृष्टीने निश्चित करण्यात आले असून, यामध्ये दाहोद या आदिवासी जिल्ह्याचा अंदाजे 75% परिसर समाविष्ट आहे. त्याशिवाय, हा ट्रान्समीटर मध्य प्रदेशातील अलीराजपूर आणि झाबुआसह शेजारच्या आदिवासी जिल्ह्यांमध्ये अंशतः सेवा पुरवण्यासाठी सक्षम आहे.
दाहोद स्थानक सुरू झाल्यामुळे, गुजरात आणि मध्य प्रदेशातील 25 लाखांहून अधिक रहिवाशांना उच्च-गुणवत्तेच्या एफएम प्रसारण सेवेचा लाभ मिळेल.
हा प्रकल्प केवळ या प्रदेशाची सांस्कृतिक आणि प्रादेशिक वीण मजबूत करणार नसून, आपल्या सेवा क्षेत्रातील समुदायांमध्ये उत्तम संवाद आणि संपर्क देखील सुलभ करेल.
या व्यतिरिक्त प्रसार भारती भुज, भावनगर, द्वारका, राधनपूर आणि देसा यासह अन्य प्रमुख ठिकाणी 39 कोटींहून अधिक खर्चाचे विविध ऊर्जा क्षमतेचे एफएम ट्रान्समीटर बसवण्याचे काम करत आहे. हे प्रकल्प माहिती आणि प्रसारण मंत्रालयाच्या अर्थसहाय्या द्वारे हाती घेतलेल्या, प्रसारण पायाभूत सुविधा नेटवर्क विकास योजनेचा भाग आहेत.
आकाशवाणी एफएम सेवा देशभरातील लाखो श्रोत्यांपर्यंत उच्च दर्जाचे आणि वैविध्यपूर्ण आशय संपन्न कार्यक्रम पोहोचवण्यासाठी वचनबद्ध आहे. समृद्ध इतिहास आणि दूरगामी दृष्टिकोनासह, आकाशवाणी एफएम सेवा मनोरंजन, माहिती आणि सांस्कृतिक समृद्धीचा विश्वसनीय स्रोत आहे.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 18
संरक्षण मंत्रालय
प्रजासत्ताक दिनाच्या कार्यक्रमामध्ये सहभागी होणा-या राष्ट्रीय छात्र सेनेच्या  छात्रांशी संरक्षण मंत्री राजनाथ सिंह यांनी साधला संवाद
तरूणांना एकसंध आणि शिस्तबद्ध शक्तीमध्ये रूपांतरित करून एनसीसी उत्तम सेवा करीत आहे: संरक्षण मंत्री
प्रजासत्ताक दिनाच्या कार्यक्रमामध्ये सहभागी होणा-या राष्ट्रीय छात्र सेनेच्या  छात्रांशी संरक्षण मंत्री राजनाथ सिंह यांनी आज दूरदृष्य प्रणालीच्या माध्यमातून संवाद साधला. आपल्या छात्रांमध्ये एक नेता, सैनिक, कलाकार, संगीतकार आणि सर्वात उत्तम माणूस हे गुण राष्ट्रीय छात्र सेना रूजवत असल्याबद्दल त्यांनी या संघटनेचे कौतुक केले. या छात्रांमध्ये अनेक गुण विकसित केले जात असल्यामुळे भविष्यात हे छात्र स्वतःचा मार्ग तयार करू शकणार आहेतच त्याचबरोबर समाजालाही नवीन दिशा देऊ शकणार आहेत, असेही राजनाथ सिंह यावेळी म्हणाले. छात्रांनी जीवनाचा उद्देश शोधावा आणि त्यासाठी संघटनेमध्ये शिकविण्यात येणारे ऐक्य, शिस्त, खरेपणा, धैर्य, एकोपा आणि नेतृत्व या गुणांचा अवलंब करून समाजामध्ये आपल्या कार्यातून ठसा उमटविणा-या एनसीसीच्या अनेक माजी विद्यार्थ्यांकडून प्रेरणा घ्यावी, असे आवाहन केले. तरूणांना एकसंध आणि शिस्तबद्ध शक्तीमध्ये रूपांतरित करून एनसीसी उत्तम सेवा करीत आहे, असेही संरक्षण मंत्री यावेळी म्हणाले.
कठोर परिश्रम हीच यशाची गुरूकिल्ली आहे, असे सांगून संरक्षण मंत्री राजनाथ सिंह यांनी छात्रांनी मत्सर,प्रांत, धर्म, जात आणि वर्ग यांच्याविषयीच्या पूर्वग्रहांमुळे फूट पाडली जाणार नाही, यासाठी प्रयत्न करण्याचे आवाहन केले.
संरक्षण मंत्री राजनाथ सिंह यांनी यावेळी स्वामी विवेकानंदांच्या शिकवणुकीचा यावेळी दाखला दिला. ते म्हणाले, ‘‘ विवेकानंद यांच्या शब्दात सांगायचे तर तुम्ही नरकेसरी आहात, तुम्ही शुद्ध आत्मा आहात, तुमच्यामध्ये अनंत क्षमता आहेत आणि तुम्ही परिपूर्ण आहात, या संपूर्ण विश्वाचे सामर्थ्य तुमच्यामध्ये आहे.’ तुमच्यासारख्या छात्रांनी भव्य स्वप्ने पहावीत आणि भीती आणि संशय अशा बंधनांना झुगारून त्या स्वप्नांच्या पूर्तीचे ध्येय साध्य करावे, त्यासाठी परिश्रमपूर्वक काम करण्याचे आवाहन राजनाथ सिंह यांनी यावेळी केले.
संरक्षण मंत्री राजनाथ सिंह अजूनही कोविड-19 पॉझिटिव्ह असल्यामुळे त्यांनी राष्ट्रीय छात्र सेनेच्या विद्यार्थ्यांबरोबर आभासी माध्यमातून संवाद साधण्याचा निर्णय घेतला.
दिल्ली कँटोन्मेंटच्या सभागृहामध्ये आयोजित करण्यात आलेल्या या कार्यक्रमामध्ये छात्रांनी संरक्षण मंत्र्यांच्या स्वागतपर ‘शत शत नमन’ हे रंगतदार गीत सादर केले. यावर्षीच्या रक्षा मंत्री पदकाची आणि प्रशस्तीपत्रक विजेत्यांची घोषणा यावेळी करण्यात आली. एनसीसीचे डीजी लेफ्टनंट गुरबीरपाल सिंग आणि संरक्षण मंत्रालयाचे वरिष्ठ नागरी आणि लष्करी अधिकारी या कार्यक्रमाला उपस्थित होते.
यंदाचे रक्षा मंत्री पदक दिल्ली संचालनालयाच्या छात्र दिव्यांशी आणि कर्नाटक आणि गोवा संचालनालयाचे लेफ्टनंट अक्षय दीपकराव मंडलिक यांना प्रदान करण्यात येणार आहे. गुजरात संचालनालयाचे छात्र कॅप्टन धीरज सिंह, महाराष्ट्र संचालनालयाचे सीयूओ सोमेश मनोज सिन्हा, ईशान्य क्षेत्र संचालनालयाचे सीयूओ केएच मोनिता सिंघा आणि पश्चिम बंगाल आणि सिक्कीम संचालनालयाचे छात्र आदर्श शर्मा यांना रक्षा मंत्री कमेंडेशन कार्ड प्रदान करण्यात येणार आहे.
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 104.82 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 14,348 नवे रुग्ण आढळले.
सध्या रुग्ण बरे होण्याचा दर 98.19%
गेल्या 24 तासांत 13,198 रुग्ण कोविडमुक्त; आजपर्यंत बरे झालेल्या एकूण रुग्णांची संख्या 3,36,27,632
देशात एकूण रुग्णांच्या तुलनेत उपचाराधीन रुग्णांचे प्रमाण एक टक्क्यापेक्षाही कमी, सध्या हे प्रमाण 0.47%; मार्च 2020 पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,61,334
साप्ताहिक पॉझिटिव्हीटी दर  गेल्या 35 दिवसांपासून सातत्याने 2% पेक्षा कमी
दैनंदिन पॉझिटिव्हीटी दर  गेल्या 25 दिवसांपासून सातत्याने 2% पेक्षा कमी
आतापर्यंत एकूण 60.58 कोटी चाचण्या झाल्या.
अर्थ मंत्रालय
केंद्रीय अर्थ आणि कंपनी व्यवहार खात्याच्या मंत्री निर्मला सीतारामन यांनी कोविड-19 च्या पार्श्वभूमीवर अर्थव्यवस्थेस साह्यभूत 'आत्मनिर्भर भारत अभियाना'बाबत केलेल्या सादरीकरणाचा तिसरा भाग
नवी दिल्ली, 15 मे 2020
सादरीकरण  पाहण्यासाठी येथे क्लिक करा
VK/RT/RA/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
भारत- मध्य आशिया शिखर परिषदेची पहिली बैठक
नवी दिल्ली, 19 जानेवारी 2022
पंतप्रधान नरेंद्र मोदी, भारत- मध्य आशिया शिखर परिषदेच्या पहिल्या बैठकीचे यजमानपद भूषवणार असून यामध्ये कझाकिस्तान, किरगीझ रिपब्लिक, तजाकिस्तान, तुर्कमेनिस्तान आणि उझबेकिस्तानचे राष्ट्राध्यक्ष सहभागी होणार आहेत. 27 जानेवारी 2022 ला होणारी ही बैठक दुरदृष्य प्रणालीच्या माध्यमातून होणार आहे. भारत आणि मध्य आशियाई देशांचे नेते या स्तरावर अशा प्रकारची पहिलीच बैठक होत आहे.
पहिली भारत- मध्य आशिया शिखर परिषद म्हणजे भारताच्या ‘विस्तारित शेजार’ या धोरणा अंतर्गत, मध्य आशियाई देशांसमवेत वाढत्या संबंधांचे हे प्रतिबिंब आहे. पंतप्रधान नरेंद्र मोदी यांनी 2015 मध्ये मध्य आशियाई देशांना ऐतिहासिक भेट दिली होती. त्यानंतर द्विपक्षीय आणि बहु पक्षीय मंचावर उच्च स्तरीय आदान- प्रदान झाले होते.
भारत-मध्य आशिया संवादाची परराष्ट्र व्यवहार मंत्री स्तरावर सुरवात झाली, ज्याची तिसरी बैठक 18- 20 डिसेंबर 2021 या काळात नवी दिल्लीत झाली. या बैठकीने भारत-मध्य आशिया संबंधाना प्रोत्साहन दिले. नवी दिल्लीत 10 नोव्हेंबर 2021 ला अफगाणीस्तान संदर्भात आयोजित प्रादेशिक सुरक्षा चर्चेत मध्य आशियाई देशांच्या राष्ट्रीय सुरक्षा परिषदांच्या सचिवांनी भाग घेतला. या बैठकीत अफगाणीस्तान संदर्भात एक सर्वसंमत प्रादेशिक दृष्टीकोन आखण्यात आला.
पहिल्या भारत-मध्य आशिया शिखर परिषदेत, भारत-मध्य आशिया संबंध नव्या शिखरावर नेण्याच्या दृष्टीने उचलाव्या लागणाऱ्या आवश्यक पावलांविषयी हे नेते चर्चा करतील अशी अपेक्षा आहे. प्रादेशिक सुरक्षा स्थितीसह प्रादेशिक आणि आंतरराष्ट्रीय मुद्यांवरही हे नेते विचारांचे आदान-प्रदान करतील असा कयास आहे.
व्यापक आणि स्थायी भारत-मध्य आशिया भागीदारीला, भारत आणि मध्य आशियाई देशातले नेते देत असलेले महत्व या परिषदेतून प्रतीत होत आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(